Тапашев, Мейіржан. Шынайылықпен шырайланған жинақ. Оқыдық пікір айтамыз / М. Тапашев. - Текст: непосредственный // Орталық Қазақстан. - 2023. - 11 мамыр (№ 52). - 6 б.

Мейіржан Тапашгев,

филология ғылымдарының кандидаты,

қауымдастырылған профессор

 Жақында жарық көрген белгілі журналист Бекәділ Семқұлдың «Дүние жарық» жыр жинағына әр жылдары жазылған өлеңдері топтастырылған екен. Содан да болар, кітапты басынан аяғына дейін оқып шыққанда, қимас балалық шақ, тай-құлындай бірге асыр салған бала кездің достары, ешқашан көз алдынан кетпейтін туған жердің суреттері, оның ыстық құшағы, анаға, әкеге, жарға, балаға, немереге, елге, Отанға деген ыстық сүйіспеншілік, сағыныш сезімі, көңіл күйлері, төрткүл дүние тынысы, өмір белестері, көркем тілмен кестеленген бір тұтас әлем көз алдына келіп тұра қалады.

 Ақынның жан сыры ақ қағаз бетіне жыр жолдары болып түседі. Бүкпесіз. Шынайы. Әсерлі. Жасандылықтан ада. Алып ұшу, орынсыз өрекпу жоқ. Жас баланың көңіліндей аңқау, аңғал, кіршіксіз ақын жанының көңіл түпкіріндегі сырларын өлең жария етіп ашып қояды.

 Әз анамдай ашады далам құшақ,

 Бір жетісіп, тыңайып қалам күш ап.

 Ауыл жаққа алаңдап жүрем ылғи,

 Іссапарда жүрген бір адам құсап,– дейді «Ауылға хат» деген өлеңінде.

 Ақынның «Толқындары Іленің», «Балқашым», «Шоңқабайдың жидесі», «Құмды өлкем», «Қаройым», «Бақанасым – өскен жерім», «Құм жыры», «Біздің балалық», «Ысқақ атам» және т.б. өлеңдерінен өзіңді, өзіңнің ауылыңды, ауылдастарыңды, тіпті, бала махаббаттарыңды тауып алып, нөсер жаңбырдың астында ақынмен бірге жүгіріп, айдын шалқар көлінде бірге жүзіп, өзенінің жағасында отырып, тәтті ойға шомасың.

 Арқау жіптей бір тылсым тартып

 тұрар,

 Тартып тұрар, көңілім шалқып тұрар.

 Өйткені анам бейнесі көз алдымда,

 Сәби шақтың иісі аңқып түрар.

Осы бір шумақтан туған жерге магниттей тартып тұратын тылсым күштің не екенін түсінгендей боласың.

 Ақын да ет пен сүйектен жаралған. Оның да өз тағдыр-талайы бар. Өмірде жастай ең сүйікті, қымбат адамы анасынан айырылып қалған сәби шақтағы өзекті өртеген бір өкініш қаншама жылдар өтсе де, ұмытылмайды, жүректі жарып шығып жырға айналады.

 Бала кезден сезіп өстім күз демін,

 Өмірдің көп бастан кештім тізбегін.

 Бір мейірім жетпей маған үнемі,

 Ана, сені іздедім.

 Ақ селеуді көрген кезде түздегі,

 Сағынышым бал-бұл жанып жүздегі.

 Ақ жаулығың көз алдыма елестеп,

 Ана, сені іздедім.

 Бұл - ақынның «Ана, сені іздедім» деген өлеңі. Жанында мөлдір сезім, бейкүнә мұң бар. Ана мейіріміне толық канып, ананың аялы алақанын толық сезініп үлгере алмай қалған жан, есейіп ержетіп, шау тартса да, сол бір мейірімді, жан шуағын үнемі іздейді.

 Жанарындағы мұңды, базарлы, балдай тәтті балалық шақтың кызығы мен шыжығы бір сәт ұмыттырып жібергендей болады. Оны естен шығару әсте мүмкін емес. «Біздің балалық» топтамасын оқи отырып, оған анык көз жеткізесің.

 Ала қашып кейде дәптер, қаламын,

 Құрбы қыздың ашуына қалатын.

 Ойлап тұрсам соның бәрі ойпыр-ау,

 Ойламастан балалықпен болатын.

 Шырын шақтардың шынайы суреттері әсірелеп боямай-ақ, көз алдыңнан тізіліп осылай өте береді, өте береді. Аңғал, албырт, бірақ қызығына тоймас керемет сырлы, ғажайып.

Бірақ, өмір сен ойлағандай емес. Қуанышка бөлейтін, рахат сезімге кенелтетін, қиялыңды шарықтатып аспанға алып ұшатын тұстарымен қатар, көңіл күйінді жабырқататын, калтыратып тоңдыратын суық, ызғары, қайғы-мұңы аралас жүреді.

 Тылсымы көп өмір жұмбақ,

 Күніне мың кұбылатын.

 Бірде тұрса өңін сұрлап,

Бірде шуак жылынатын, - деп оны да ақынның өзі тап басып жеткізеді. Өмір- дегі әділетсіздік, тоғышарлык, жалғандық, көреалмаушылық, екіжүзділік, қатыгездік сияқты адамшылыққа жат нәрселерге оның да жаны қас, төзе алмайды. Сондықтан:

 Десем де қанша таң қалдым,

Келемін элі түсінбей.

Күнэһар мынау жалғанның,

 Десем де қанша таң қалдым,

 Келемін әлі түсінбей.

 Күнәһар мынау жалғанның,

Қабылдап бәрін түсімдей, - деуі тегін емес. Өмірдің осындай сұркай жақтарынан бірауық жалыққандай болған ақын, ақ бұлттардың арасына сіңіп, табиғатпен тұтасып, бір сэт періштеге айналып кеткісі келіп:

 Жер де мынау, сүттей әппақ ай жарық,

 Ай жарығы келед бұлтты жай жарып.

 ... Сол қалпымда сіңіп кетсем

 дүние-ай, :

 Әппақ түске мен де бір сәт айналып,-

 деп киялға беріледі.

 Ақын жаны - мазасыз. Ақын жаны - нәзік. Ақын жаны - сезімтал, тез жараланғыш. Дүниенің бір түпкірінде болыпжатқан қантөгіс, мезгілсіз атылған оқ, жәбір көрген сәби, киянаттың құрбаны болған жазыксыз жан, бәрі-бәрі оның жүрегін ауыртып, оған салмақ түсіреді. Өзінің қарсылық үнін білдірмей тұра алмайды. Өйткені, ақындық миссияның да өзі сол. «Виктор Хара», «Қаралы түн. Париж» жэне т.б. өлеңдерінен осыны аңғарамыз.

Өлендердің тақырыбы әр алуан. Табиғат суреттерін, уақыт пен өмір кезеңдерін, көңіл күйлерін жырлаған өлеңдері бір пара десек, арнау өлеңдерінде тіршілікте өзі араласып жүрген, өнеге тұтар жандардың қадір-қасиетін, парасатын, биік тұлғасын үлгі етіп оқырманға ұсынады.